nl en af en nl en af en nl en nl en nl en fr en af en af en af en nl en
Watter inligting gee vers 1 vir ons alles? Dit help natuurlik om die boek te plaas? Waar tree Hosea op as profeet en in watter tyd tree hy op as profeet?
God beeld sy verhouding reg deur Bybel uit op verskillende maniere. Hier is nou ŉ goeie voorbeeld van so ŉ metafoor – die Huwelik. Aan watter ander metafore kan jy dink waarin God sy verhouding met ons uitbeeld?
God beeld Sy verhouding met Sy volk uit as ŉ huwelik. Wat sê dit vir ons oor hoe God oor ons voel? Wat sê Jer. 2:2 en Jes. 545 vir ons hieroor?
Wat is kenmerke van ŉ huwelike? Hoe behoort man en vrou teenoor mekaar te leef?
“Gaan trou met ŉ prostituut”. Hoekom sê die Here moet Hosea met ŉ prostituut trou? Wat het die volk alles gedoen? Kyk ook na Eseg. 16:36.
Gomer het 3 kinders gebaar met vreemde name. Wat is elke kind se naam, wat beteken die name en waarop sinspeel dit?
In Hosea 1:10-12 lees ons van herstel en hoop en van ŉ nuwe begin. Wat sê dit vir ons oor God? (Lees ook 2 Kor. 5:17)
In Hoofstuk 2 lees ons dat Gomer haar heeltemal oorgegee het aan ander mans (gode) en haar hulp by ander gode en lande gesoek het. Dit het glad nie gewerk nie. Wat het met haar gebeur en wat sê dit vir ons vandag vir ons oor alles waarop ons ons hoop stel wat nie God is nie?
Hoe weet jy wanneer jy ŉ afgod aanbid?
In Hoofstuk 3 lees ons dat Hosea vir Gomer moes terug koop, omdat sy die eienaar geword het van iemand anders. So Hosea koop vir Gomer terug...hierdie is ŉ spieëlbeeld van ons verhouding met God. Waar en hoe het God ons teruggekoop, wat was die prys?
God het ons as bruid gekoop, wat moet ons reaksie, gevoel en optrede dan wees teenoor God wat ook ons bruidegom is?